google/wiki40b huggingface dataset:
Forsøk på å beskrive det ugjennomtrengelige

Handling

Romanens jeg-person forteller at han en vinterdag i 1983 ble oppringt av en barndomsvenn han ikke har sett på mange år, Arne Georg Larsen (kalt AG), som er blitt arkitekt og ansatt som planleggingssjef i OBOS. De møtes på Theatercaféen i Oslo, og etter en fuktig natt tar de drosje hjem til Larsens leilighet på Romsås, hvor de spiser frokost hos Larsens naboer, familien Johnsen. Like etterpå drar jeg-personen på en lang reise til Mexico. Tilbake i Oslo et halvt år senere blir jeg-personen oppringt av AG Larsen, som forteller hva han har opplevd i mellomtiden.
AG Larsen var opprinnelig gift med to barn og bodde på St. Hanshaugen i Oslo, deltok i «Norges mest dannede miljø» og var aktiv i Arbeiderpartiet. Da han følte seg fremmed i ekteskapet og i dette miljøet, skilte han seg og flyttet alene til Romsås for å komme nærmere folket. Som høytlønnet byråkrat er Larsen en utypisk beboer i drabantbyen. Han føler seg først ensom, men kommer senere i kontakt med naboene, et ungt ektepar fra arbeiderklassen, Ylva og Bjørn Johnsen. De har en liten sønn.
Bjørn Johnsen inviterer AG Larsen ofte inn for å se videofilmer sammen med familien. Til gjengjeld gir Larsen dem små gaver og tar dem med på turer i bilen. Etter hvert blir han mer og mer besatt av Johnsens kone Ylva, og starter en hemmelig brevveksling med henne. Ylva besvarer ikke Larsens tilnærmelser, men en dag forteller hun Bjørn at hun vil skilles. I et anfall av raseri dreper Bjørn henne. Han betror seg til Larsen, som hjelper ham med å transportere liket og gjemme det i skogen. Etterpå fjerner Larsen alle spor som kan knytte ham til Johnsen-familien. Bjørn Johnsen blir arrestert av politiet, men avslører ikke Larsens medvirkning. Larsen selger leiligheten og flytter til et rekkehus på Holmlia.

Dramatisering

Romanen ble dramatisert av Anders T. Andersen og oppført av Teater Ibsen i 2011, med Espen Klouman Høiner i rollen som AG Larsen.
VyOS

VyOS er en Linux-distribusjon som er basert på Debian. Den er en fork av den tidligere Linux-distribusjonen Vyatta. Distribusjonen kjører på 32-biter og 64-biter x86.
Første versjon ble lansert 22. desember 2013 og det kommer regelmessig nye versjoner.
Skyteskole

Skyteskole er et utdanningsopplegg i Det frivillige Skyttervesen for nybegynnere i alle aldre med fokus på skyteteknikk og sikker våpenhåndtering. Skyteskolen arrangeres lokalt av skytterlag tilsluttet Det frivillige Skyttervesen. Deltakerne blir fulgt opp av instruktør og lærer om sikkerhet, avtrekk, sikting, avtrekk og pusting.
Skyteskolen går over fem kvelder.
I 2016 var det over 141 forskjellige skytterlag over hele landet som arrangerte skyteskole. Skyteskole har etter hvert blitt en av de aller viktigste rekrutteringsarenaene for Det frivillige Skyttervesen.
1. FC Köln Frauen

Historie

I 1974 dannet Grün-Weiß Brauweiler et kvinnelag etter initiativ av Thomas Meyer. Laget kom tidlig med i den øverste divisjonen, som da var regionalisert, og rykket øyeblikkelig opp etter nedrykk i 1980 og 1986. Da Bundesliga for kvinner ble dannet, var derimot ikke Brauweiler gode nok, og begynte i den nest øverste divisjonen. Den første sesongen var en storhetstid for dem, da de rykket rett opp og vant cupfinalen. Per i dag er Grün-Weiß Brauweiler det eneste laget som har vunnet cupfinalen uten å ha spilt i den øverste divisjonen (akkurat som Medkila i Norge).
I sin første sesong for laget spilte de seg til finalen, der de tapte for TSV Siegen. Deretter kom det i serien en rekke semifinaletap (fram til 1997-98-sesongen ble serien spilt i to avdelinger, der de to beste i hver avdeling møtte hverandre til semifinaler). Brauweiler vant imidlertid også cupen i 1993, før de i 1996-97 vant både Bundesliga og cupen. Deretter falt laget noe ned i to sesonger, før de etablerte seg på øvre halvdel.
Kvinnelaget fulgte strømmen av tyske kvinnelag som hadde brutt fra herrelaget, og i 2000 ble laget selvstendig under det nye navnet FFC Brauweiler Pulheim. En nysignering ble den gamle Grün-Weiss spiller og landslagskaptein Silke Rottenberg. I sin første sesong under det nye navnet ble det en 4.-plass. Laget ble imidlertid dårligere, og i 2003-04-sesongen rykket de ned. Laget rykket rett opp igjen, og greide seg såvidt i første sesong etter opprykket, men i 2006-07-sesongen hadde laget, så godt som uten stjerner, ingen mulighet, og gikk gjennom sesongen uten å ta et eneste poeng. Det ble nok et nedrykk sesongen etter, men Brauweiler rykket opp til den nest øverste divisjonen igjen.
De bestemte seg foran 2009-2010-sesongen å oppløse laget og ble medlem av 1. FC Köln. I 2015 rykket de opp til Bundesligaen i fotball for kvinner.
Ingrisma mayi

Utseende

En middelsstor, nokså bred, mørkt grønnlig gullbasse, dekkvingene litt brunlige. "Snuten" er rundet spadeformet forlenget. Oversiden er ganske tett punktert, dekkvingene med grove punktrader.

Utbredelse

Arten lever i Thailand[[]] og Laos.
Formozotroctes

Utseende

En middelsstor, kraftig, brokete farget trebukk. Antennene er tynne og noe lengre enn kroppen, hvert ledd er gulbrunt med mørk spiss. Pronotum er litt bredere enn langt, rektangulært med en kraftig tann midt på hver sidekant. Dekkvingene er litt avsmalnende bakover, i midten med en påfallende, svart trekant, denne danner forkanten i det bredt, lyst tverrbånd. Beina er forholdsvis korte med kraftige, klubbeformede lår.

Levevis

Larvene lever i død ved.

Utbredelse

Arten er bare kjent fra Fransk Guyana.
Torquispa

Utseende

Ganske store (16 - 19 millimeter), avlange og slanke, ganske flate, blanke, gulbrunlige eller svarte bladbiller. Antennene er omtrent så lange som hode + pronotum med 11 ledd, ganske tynne. Hodet har en framskytende "nese" mellom antennefestene. Pronotum er rektangulært, dekkvingene nokså lange og nesten jevnbrede, med 8-10 rader av middels grove punkter (tallet øker bakover), tre ufullstendige, opphøyde lengderibber. Beina er temmelig korte.

Levevis

Både larver og voksne lever på planter og eter fra dem. Vertsplantene til denne slekten er ukjente, men de fleste andre Cryptonychini lever på palmer eller skruepalmer.

Utbredelse

Artene er endemiske for Ny-Caledonia.
Post mortem-portrett

Post mortem-portrett er et maleri eller foto av en avdød person. Post mortem-fotografering, det å ta bilder av personer som nylig har avgått ved døden, var praksis i Norge fra fotografiets barndom på 1800-tallet og fram til midten av 1900-tallet. Man finner eksempler på post-mortem fotografier i ulike fotografiske teknikker, også i eldre teknikker slik som  daguerrotypier og ambrotypier. Profesjonelle fotografer i byene og lokale bygdefotografer påtok seg slike oppdrag som en viktig del av virksomheten. 
Fotografiene hadde en tydelig minnefunksjon. Etter hvert utviklet det seg en særegen estetikk rundt slike bilder. Blomsterdekorasjoner og andre symbolladede elementer sammen med fotografens fremstilling bidro til å skape et forskjønnet bilde av døden. En ikonografi som har nært slektskap til lignende motiver i malerkunsten. Skikken med å fotografere døde familiemedlemmer er ikke lenger så vanlig og formalisert, men man ser eksempler på at det fortsatt eksisterer i andre former. Det gjelder for eksempel foreldre som har mistet små barn og som har private bilder av den lille døde som et evig minne. 
I Norge finner man post mortem-portretter bevart i private hjem og i museer/arkiver. Norsk Folkemuseum har for eksempel post mortem-fotografier av Anders Beer Wilse (1865-1949) og Gustav Borgen (1865-1926) i sin fotosamling. Østfold fylkes billedarkiv laget i 1993 utstillingen «Ved livets slutt» med fotografier fra arkivets samling hvor blant annet post mortem-portretter ble utstilt og omtalt.
Victoriafjorden

Victoriafjorden er en fjord som ligger i Nordøst-Grønland biosfærereservat, på nordøstkysten av Grønland.
Fjorden er 110 km lang, og utgjør den vestlige avgrensningen av halvøya Peary Land.
Holmsbu billedgalleri

Holmsbu billedgalleri er et kunstmuseum og galleri på Holmsbu i Hurum kommune. Museet har faste samlinger av Henrik Sørensen, Thorvald Erichsen og Oluf Wold-Thorne, i tillegg til skiftende sommerutstillinger. Museet ble etablert i 1963 ved en gave Sørensens bilder fra hans sønn Sven Oluf Sørensen.
Museumsbygningen ble tegnet av arkitekt Bjart Mohr og sto ferdig i 1973. Bygget fikk i 1983 Houens fonds diplom.

Kunstnerkoloni

Museet er etablert til minne om Sørensen (1882–1962) og hans tilknytning til Holmsbu. Holmsbu fungerte også som kunstnerkoloni i perioden 1911-1962. Det var Wold-Thorne og Erichsen som «oppdaget» Holmsbu i 1911, og så stedets potensial. Sørensen kom første gang til stedet i 1913, og oppholdt seg siden årvisst her inntil sin død, med to års unntak. Andre kunstnere som oppholdt seg og arbeidet her var Per Deberitz, Per Krohg, Willy Midelfart, Reidar Fritzvold, Dagfin Werenskiold, Lars Jorde, Håkon Stenstadvold, Hugo Lous Mohr, Axel Revold, Alf Rolfsen, Jean Heiberg og Joronn Sitje.

Støa

Fra 1919 leide Sørensen seg inn i skipperhuset «Støa» ved sjøkanten i Holmsbu, som var eid av Julius Tollefsen. Sørensen kjøpte huset i 1929. Inntil 1927 bodde Sørensen i Paris, med sommeropphold i Norge. Fra 1927 bodde han i Oslo, og etter krigen utviklet han en fast årsrytme rundt sine arbeidssteder: om vinteren hjemme og i sitt atelier i Oslo rådhus, etter påske i Hakadal, om sommeren i Holmsbu, sensommeren i Vinje og på høsten i Italia. 
Sørensen eide i tillegg til skipperhuset etterhvert også fem andre hus i området; alt sammen eldre hus som han kjøpte og flyttet dit. Et av dem ble brukt som atelier.
Selve huset er i liten grad avbildet i Sørensens arbeider, men en lang rekke av hans malerier er laget i Holmsbu, blant annet skogmotiver fra egnen rundt atelieret.
Husene etter Henrik Sørensen eies i dag av hans familie. Galleriet var frs starten eid av Hurum kommune, men gikk i 2002 over til å bli en stiftelse.
Sven Oluf Sørensen har også bidratt til å etablere Vinje billedgalleri med Henrik Sørensens kunst.
Arnetta

Utseende

Middelsstore (vingespenn 25-32 millimeter), brune smygere, vingene med noen små, hvite flekker. Oversiden er noe mørkere enn undersiden, som vanlig hos smygere.

Utbredelse

Slekten er utbredt i Sørøst-Asia.
Northumbria University

Rangeringer

Northumbria University ble rangert som nummer 60 av 126 britiske universiteter på Complete University Guides liste for 2016 og som nummer 68 av 119 britiske universiteter på The Guardians 2016-liste.
I QS World University Rankings for 2014 rangerte universitetet på plass 701 av verdens universiteter.
Schönfeldts gränd

Schönfeldts gränd er en gate i Gamla stan i Stockholm. Den går mellom Stora Nygatan og Mälartorget og har fått sitt navn fra dommer i kommerskollegium Greger von Schönfeldt. Gaten fikk sitt nåværende navn 1885.

Historikk

På Petrus Tillaeus kart fra 1733 kalles gatedelen mellom Stora Nygatan og Lilla Nygatan for Schönfeltz gr. Omkring 1670 kjøpte Greger von Schönfeldt en eiendom fra 1630-tallet her og fikk utført en stor om- og tilbygging, trolig etter tegninger av Jean de la Vallée. I huset finnes en stor festsal som kom til på denne tiden. Den regnes som et av Stockholms fineste barokkrom fra andre halvdel av 1600-tallet. I 1778 ble huset kjøpt av Vetenskapsakademien og fra slutten av 1820-tallet hadde Jernkontoret sin virksomhet her. Nåværende eier er Moderaterna, som har sitt hovedkvarter i huset.
Malmö

Kriminalitet

I 2010 var Malmö den byen med nest flest anmeldte lovbrudd i Sverige. Antallet var på 20 696 anmeldte forbrytelser per 100 000 innbyggere. Det er noe lavere enn Stockholms 21 035, og en del høyere enn landsgjennomsnittet på 14 605. Når det gjelder hverdagskriminalitet har antallet anmeldinger per innbygger sunket med 20 prosent det siste tiåret, men når det gjelder voldskriminalitet, voldtekt og ran har antallet økt kraftig. Per 100 000 innbyggere var det anmeldt 1 053 voldstilfeller i 1996, over femten år har antallet har økt til 1 727. Antall voldtekter per 100 000 innbyggere har økt fra 109 til 217, og antall ran har økt fra 424 per år til 984 i samme periode. I 2010 var det 64 drapsforsøk og 12 drap i Malmö, politiet har vært utsatt for flere bombeangrep, og i perioder vil ikke politiet bevege seg inn i noen bydeler. Flere av drapene i byen blir koblet til gjengkriminalitet.
I 2010 var det flere skyteepisoder i Malmö hvor en mann skjøt på tilfeldige innvandrere, og da spesielt innvandrere med mørk hud. Gjerningsmannen fikk kallenavnet «Malmös lasermann» av mediene. Motivet for skyteepisodene antas å være rasisme.
The U.S. Male

The U.S. Male er et musikkalbum med Elvis Presley, utgitt i 1970.
MMMBop (album)

MMMBop er Hanson sitt andre album, utgitt i 1996. Albumet er oppfølgeren til debutalbumet Boomerang, som ble utgitt i 1995. MMMBop inneholder flere sanger som senere ble utgitt på albumene Middle of Nowhere i 1997 og 3 Car Garage i 1998, etter at de fikk platekontrakt med Mercury Records.
Islam Slimani

Landslaget

Den 26. mai 2013 debuterte han for det algeriske landslaget i en treningskamp mot Niger. Han ble tatt ut i den algeriske VM-troppen til fotball-VM i Brasil 2014.
MS «Taras Sjevtsjenko»

Historie

«Taras Sjevtsjenko» var den tredje Ivan Franko-klasse skipet som ble bygget av V.E.B. Mathias-Thesen Werft for Sovjetunionen. Opprinnelig var hun planlagt som den siste skipet i serien, men Sovjetunionens nasjonal rederi Morflot besluttet å bestille ytterligere to søstre til, som gjorde henne til midt søster. Hun ble levert til Black Sea Shipping Company den 26. april 1966 og ble satt inn i cruisetrafikken.
Fra 1972 og utover ble «Taras Sjevtsjenko» og søstrene hennes gjenoppbygd, der blant annet laste anlegget ble eliminert og den forreste overbygning forlenget, slik at det åpnet for mer ytterligere offentlige rom, det ble også installert stabilisatorer. I tillegg ble lugarene re-konfigurert til å omfatte køyeplasser for alle passasjerer.
I 1989 ble hun chartret til Jahn Reisen for en periode på fem år. Sovjetunionen brøt opp under denne charteren, og som et resultat av dette ble «Taras Sjevtsjenko» overlevert til staten i Ukraina. Etter slutten av Jahn Reisen charteren i 1995, ble hun overført til Blasco UK og omflagget til Monrovia, Liberia. I løpet av samme år ble hun gjenreist i Odessa.
I 1997 ble «Taras Sjevtsjenko» solgt til det ukrainske rederiet Ocean Agencies som brukte henne for videre cruisetrafikk. I juni 1998, da hun var i ferd med å reise på en tre-ukers cruise, ble skipet arrestert i Piraeus, Hellas, på grunn av selskapets finansielle problemer. I juli 1998 ble skipet lagt opp i Ilichevsk, hvor hun forble i fem år. I 2003 ble hun satt i drift igjen som et cruiseskip for det ukrainske rederiet Antarktika JSC, som brukte henne for cruise som tar sikte på en ukrainsk cliente. Dette arbeidet ble ikke vellykket, og «Taras Sjevtsjenko» ble solgt for opphugging i 2004. I januar 2005 ble hun omdøpt «Tara», og sendt ned til Alang i India for hugging.
UTC+05.45

UTC+05.45 er et belte av tidssoner som ligger fem timer og førtifem minutter før standardtiden UTC. I 2008 omfattet UTC+05.45 følgende områder:
Vitusapotek

Vitusapotek er en apotekkjede med virksomhet på det norske markedet som ble etablert i 2001. Kjeden kjøpte opp en del av apotekene etter lovendring i 2001 og har over 220 apotek i Norge i 2015. Kjeden er en del av Norsk Medisinaldepot, som eies av tyske Celesio AG som er en del av amerikanske McKesson Corporation. Celesio AG har omtrent 2 200 heleide og 4 200 deleide apotek, med 38 000 medarbeidere i elleve europeiske land og i Brasil.

Om Vitusapotek

Vitusapotek har over 2200 medarbeidere og er representert i alle norske fylker.

Om navnet

Navnet Vitusapotek er inspirert av den hellige Vitus, en katolsk skytshelgen, som ifølge historien hadde helbredende evner. Sagnene varierer noe, men blant dem som var under hans beskyttelse var apotekerne. Han var en av De fjorten nødhjelpere som ble påkalt ved sykdom.

Grossist

Grossist for kjedemedlemmene er Norsk Medisinaldepot.
Skjærsjøen

Skjærsjødammen

Demningen ved Skjærsjøen ligger mot sørøst, og regulerer vannstanden i Skjærsjøen mellom ca. 257 moh. og ca. 260 moh. Dammen ble bygget i forbindelse med elektrisitetskraftverket Hammeren kraftstasjon i Maridalen. Byggingen pågikk fra 1898 til kraftstasjonen ble satt i drift i 1900.
Fra Skjærsjødammen ledes vannet i store stålrør av skipskvalitet. Stålet ble kjøpt fra Skottland. Rørene ble klinket og tilpasset på stedet, og er gravd ned hele veien og tildekket. Rørgata utgjør i dag en sti opp Skjerselvdalen.
I området er det satt opp kart som markerer områder med fare for svekket is i forbindelse med vannstandsregulering i Skjærsjødammen.
Mesoskopisk fysikk

Teori

Mesoskopisk fysikk bruker vekselvis metoder og modeller fra makroskopisk – og mikroskopisk fysikk. I likhet med makroskopisk fysikk er som regel antallet partikler stort slik at temperatur og entropi er meningsfulle størrelser og man kan operere med statistiske middelverdier av masse, ladning og elektrisk strøm. I likhet med mikroskopisk fysikk oppleves ofte kvantisering av fysisk størrelser, f.eks. kvanteprikker, kvanteledninger og kvantiserte punktkontakter.

Eksperimentelle metoder

De eksperimentelle metodene for mesoskopisk fysikk kan røft deles i to grupper: de som fabrikkerer mesosystemer og de som karakteriserer systemene. Metodene for fabrikkering er ofte modifiserte utgaver av standardmetoder i mikroteknologi og halvlederenhetfabrikkasjon.
Israel under VM i svømmesport 2019

Israel deltar under VM i svømmesport 2019 i Gwangju i Sør-Korea fra 12 til 28. juli 2019.
When the Saints Go Marching In

When the Saints Go Marching In, også omtalt som bare «The Saints», er en amerikansk gospelhymne som ofte spilles av jazzorkestre og innen populærmusikk. Den ble særlig kjent da Louis Armstrong og hans orkester spilte den inn 13. mai 1938. Sangen må ikke forveksles med «When the Saints are Marching in».
Sangens opphav er uklart, men den kom fra en periode i USA der en rekke sanger med liknende temaer dukket opp. Den første kjente innspillingen av sangen var i 1923 av the Paramount Jubilee Singers. Sangen ble deretter spilt inn flere ganger på 1920-tallet, alle med varierende navn på sangen, men lik tekst. De begynte som saktegående, men tempoet gikk opp og rytmen ble mer aksenktuert utover 1920- og 1930-tallet. Enda sangen opprinnelig var brukt i gudstjenester, er det nå særlig som en jazzstandard at den er mest kjent.
Ike & Tina Turner spilte inn sangen og ga den ut på albumet The Gospel According To Ike And Tina i 1974.
Sangen har senere blitt gitt ut av flere artister, blant andre; Elvis Presley, The Beatles, Fats Domino, Jerry Lee Lewis, Bill Haley, Judy Garland og mange flere.
I New Orleans er det ikke uvanlig at sangen spilles som en sørgemarsj under en begravelse når kisten bæres til graven, og som en oppjazzet dixieland-versjon når kisten er nede i jorden.
Sangen er så populær at den ofte omtales som «Monsteret» av jazzmusikere, og enkelte musikere er så lei av å spille den at de krever ekstra betaling for å spille den etter ønske fra publikum. En rekke sportsklubber, iblant dem Southampton FC, St Patrick's Athletic FC, St. Johnstone FC, St. Louis Blues og Tottenham Hotspur FC bruker sangen eller verjsoner av den som kjenningsmelodi.
Island Cogen gasskraftverk

Island Cogen gasskraftverk er et gasskraftverk i provinsen Alberta i Canada. Det har en installert produksjonskapasitet på 254 MW fordelt på 1+1 kokere / turbiner. Anlegget ble utbygd i 2002. Brenselstypen er naturgass.
Militær delelinje

Delelinje på land

Den demilitariserte sonen løper nær den 38. breddegrad og er vel 248 km lang. Amerikanske og sørkoreanske soldater patruljerer langs grenselinja på sørkoreansk side, mens nordkoreanske soldater patruljerer langs den nordkoreanske siden av grensa.
På koreansk kalles delelinja for Hyujeonseon (휴전선), som betyr «våpenhvilelinja» Den refereres av og til som Gunsa Bungye-seon (군사분계선), som direkte oversatt betyr «militær delelinje». I dagligtale benyttes gjerne begrepet Sampalseon (삼팔선, «38. breddegrad»), som er relatert til slutten av andre verdenskrig da det ble benyttet for å beskrive den koreansk-koreanske grensa.
Linja i seg selv er markert i terrenget med 1292 identiske skilt som er plassert langs grensa som deler Koreahalvøya. Mot nord viser skiltene tekst skrevet på chosongul og kinesisk, mens mot sør er det skiltet med hangul og engelsk. Skiltene er ikke byttet ut siden de ble satt opp første gang.
Det har vært en rekke militære hendelser av varierende alvorlighetsgrad langs den militære delelinja siden våpenhvileavtalen tok til å gjelde i 1953.
Våpenhvileavtalen er den viktigste kilden som definerer delelinja. Våpenhvilen overvåkes av medlemmer i Neutral Nations Supervisory Commission, som består av sveitsiske og svenske militære.
De jure-terminologi for den militære delelinja er «Military Demarcation Line» (MDL), og den gjelder fremdeles ettersom våpenhvileavtalen ikke er endret siden den ble signert. Bruken av navnet er imidlertid ikke nevnt spesifikt i våpenhvileavtalen.
Det uløste spørsmålet etter Koreakrigens slutt viser de unike og regionspesifikke forholdene denne konflikten har. Selv om våpenhvileavtalen spesifiserer hvor delelinja og den demilitariserte sonen skal gå på land, nevnes det ingenting om slike på havet eller i overgangen mellom land og hav.
Tollensprisen

Tollensprisen er en nederlandsk litteraturpris som utdeles hvert femte år. Den deles ut av en jury til en forfatter eller skribent hvis oeuvre har hatt den høyeste litterære verdien i de siste fem år.
Den ble opprettet i 1902 av styret i Tollensfondet, og bar da navnet gratifikasjon. I 1925 ble den oppkalt etter den nederlandske dikteren Hendrik Tollens (1780–1856), og bærer siden da navnet Tollensprisen.
Suastus

Utseende

Små til middelsstore (vingespenn 30-45 millimeter), brune smygere. Undersiden er lysbrun.

Levevis

Larvene lever på palmer.

Utbredelse

Slekten er utbredt i Sørøst-Asia.
Kenny Corupe

Karriere

Etter opphold i Italia og Slovenia debuterte Corupe i GET-ligaen for Lørenskog i 2011/12-sesongen.
I GET-ligaen 2013/14 ble han sesongens beste poengplukker med 30 mål og 36 assist, delt med Morten Ask som hadde 15 mål og 51 assist.
Vekkelse

Vekkelse brukes i religiøst språk om noe som har med å bli vekket, våkne, bli bevisst, være beredt eller forberedt og omvende seg i åndelig forstand, særlig om «masseomvendelser» og i forhold til å tro på dogmene i kristendommen og den teologiske tolkningen av Bibelen. Vekkelser er imidlertid også kjent innenfor for eksempel islam og hinduisme. Vekkelsebevegelser oppstår i en periode med økt religiøs aktivitet. De kan føre til kortvarig vitalisering av det religiøse livet i en menighet eller et  lokalsamfunn, men også til varige organisasjoner og trossamfunn.

Kristen vekkelse

Ordet «vekkelse» brukes ofte om kollektiv omvendelse («masseomvendelser»), der mange mennesker på ett sted, for eksempel under et møte, kommer til en ny religiøs erkjennelse eller overbevisning. Hos kristne er vekkelse ofte forbundet med å bli frelst, omvendelse, og å bli født på ny. I tillegg til vekkelse av ufrelste og uomvendte er også en del av vekkelsesforkynnelsen myntet på den kristne som må vekkes og fornyes til ny bevissthet som kristen. Den karismatiske forkynnelsen legger særlig vekt på «en fornyelse i Den hellige ånd». Vekkelse på bedehus og i lekmannsbevegelse forbindes gjerne med en kollektiv bevegelse som oppstår i forbindelse med daglige møter, over en lengre tid, kalt vekkelsesmøter, der man utfordres til å ta et bevisst valg om å tro på Jesus Kristus.